
הכנסת העשרים
מושב שני
<פרוטוקול מס' 257>
מישיבת ועדת הכספים
יום שני, כ"ב בשבט התשע"ו (01 בפברואר 2016), שעה 10:30
<סדר-היום:>
<1. צו הבלו על דלק (פטור והישבון) (תיקון), התשע"ו–2016 – מתן פטור מבלו על דלק לשימושים שונים.>
<2. צו הבלו על דלק (הטלת בלו) (תיקון), התשע"ו–2015.>
<3. צו תעריף המכס והפטורים ומס קניה על טובין (תיקון מס' 6) התשע"ו–2016.>
נכחו:

<חברי הוועדה:> 
משה גפני – היו"ר
יצחק וקנין

מנואל טרכטנברג
<מוזמנים:> 
	קובי בוזו
	–
	מנהל תחום בכיר תכנון וכלכלה, רשות המסים, משרד האוצר

	רוית נעים
	–
	עו"ד, לשכה משפטית, רשות המסים, משרד האוצר

	נחום יהושע
	–
	כלכלן ראשי, מינהל הדלק, משרד התשתיות הלאומיות, האנרגיה והמים

	אמיר זלצברג
	–
	אגף איכות אוויר, המשרד להגנת הסביבה

	רן סלבצקי
	–
	עו"ד, לשכה משפטית, המשרד להגנת הסביבה

	דוד דהאן
	–
	יו"ר ודובר הארגונים החברתיים בכנסת


לרשימת השדלנים שנכחו בדיון – ראו בקישור זה.
<ייעוץ משפטי:>
שגית אפיק
שלומית ארליך
שיר שפר (מתמחה)

<מנהל הוועדה:>
טמיר כהן
<רישום פרלמנטרי:>
רונית יצחק
<1. צו הבלו על דלק (פטור והישבון) (תיקון), התשע"ו–2016 – מתן פטור מבלו על דלק לשימושים שונים>
<היו"ר משה גפני:>
צו הבלו על דלק (פטור והישבון) (תיקון), התשע"ו–2016 – מתן פטור מבלו על דלק לשימושים שונים. אפשר לחבר את הכול יחד?

<שגית אפיק:>
אלו דברים שונים.

<היו"ר משה גפני:>
שונים. כן, בבקשה.
<קובי בוזו:>
שלושת הצווים קשורים אחד בשני, ואפשר להתחיל עם צו הפטור.
<היו"ר משה גפני:>
אבל היא אומרת שאלו דברים שונים. דווקא שאלתי אם אפשר לחבר.
<שגית אפיק:>
אחד פטור, אחד העלאה, אלו דברים אחרים לגמרי. 

<היו"ר משה גפני:>
טוב.

<שגית אפיק:>
אתה מתחיל עם הפטור?

<קובי בוזו:>
אז נתחיל עם הפטור. בצו הפטור יש שני שינויים שאנחנו מבקשים לעשות.
<שגית אפיק:>
רגע, תגיד את השם שלו.

<היו"ר משה גפני:>
את השם.

<קובי בוזו:>
צו הבלו על דלק (פטור והישבון) - - -
<היו"ר משה גפני:>
איזה מספר תיקון?

<שגית אפיק:>
לדעתי, עדיין לא כתוב תיקון.

<קובי בוזו:>
עדיין אין לו מספר.

<שגית אפיק:>
זה מה שמתקן את סעיף 3. 

<קובי בוזו:>
הסעיף הראשון הוא הרחבה של הפטור שקיים היום. כיום קיים פטור מבלו לנפטא המשמשת לייצור מימן או מתנול. פנו אלינו וביקשו שנרחיב את הפטור גם לגז טבעי, שהוא גז יותר נקי. מאז שהם קיבלו דרך הצינור את הגז הטבעי, הם ביקשו מאתנו להשתמש או בנפטא או בגז הטבעי לייצור המימן או המתנול. בחנו את הבקשה, ואנחנו מוסיפים כאן במקום נפטא המשמשת, גם את הגז הטבעי שישמש לייצור המימן או המתנול ופטור מבלו. זה הסעיף הראשון.
<היו"ר משה גפני:>
זה הפטור.
<קובי בוזו:>
כן.

<היו"ר משה גפני:>
יש לכם שאלות על זה?

<שלומית ארליך:>
רק נגיד ברקע, אמרת שמשנים את ההגדרה של גז טבעי.

<קובי בוזו:>
זה עוד לא. 

<שגית אפיק:>
עוד לא. זה רק בפסקה הראשונה.

<שלומית ארליך:>
זה בצו אחר.

<שגית אפיק:>
הוא עדיין בפסקה הראשונה באותו צו.
<היו"ר משה גפני:>
אחד, אחד, בבקשה.

<שלומית ארליך:>
אבל רק צריך לדעת ברקע שהכוונה היא גם לשנות את ההגדרה.
<קובי בוזו:>
אני יכול לתת את הרקע לסעיף (2). בסעיף (2) אנחנו מרחיבים את הפטור שקיים היום מבלו לגפ"מ או לנפטא גם לייצור אוליפינים. יש כיום פטור שמבלו לגפ"מ או לנפטא שמשמשים כחומר זינה לייצור אוליפינים. מה שאנחנו עושים כאן, אנחנו מרחיבים את הפטור גם לגזים אחרים שמשמשים לייצור אוליפינים בנוסף לנפטא ובנוסף לגפ"מ. 
אני מתכוון גזים אחרים - מה שאנחנו עושים, אנחנו בצו הטלת בלו משנים את ההגדרה של גז טבעי. היום גז טבעי מוגדר כהגדרה כימית בלבד בלי שיש אזכור של המילה טבעי. זאת אומרת שהיה אפשר עד לתיקון של צו הטלת בלו לייצר גז טבעי בתוך מפעל. אנחנו מוסיפים את המילה טבעי להגדרה של גז טבעי, וככה מגדירים שגז טבעי יהיה גז טבעי. ובמקרה פה כשכתבנו גזים אחרים, אז אותו גז שקודם היה מוגדר כגז טבעי עכשיו אנחנו נותנים אותו בפטור לייצור האוליפינים, אז זאת גם הרחבה של צו הפטור. 

את סעיף (3) אנחנו מבקשים למחוק מצו הפטור.
<שלומית ארליך:>
רגע, קובי, סליחה, עדיין בפסקה (2). בעצם הפסקה אומרת: במקום גפ"מ או נפטא, יבוא נפטא או גז. אז המשמעות שאתם לא מתעלמים מהגפ"מ, הגז הפחממני המעובה. 

<קובי בוזו:>
לא, כי הוא נמצא ב-(2)ב.
<שלומית ארליך:>
כי הוא פשוט נמצא לפני בפרט.

<קובי בוזו:>
גפ"מ מוגדר ב-(2)ב.
<שלומית ארליך:>
אבל זה אותו גפ"מ, נכון?

<קובי בוזו:>
כן.

<שלומית ארליך:>
כי הגפ"מ שם זה שיעור של 120 שקל לטון.

<קובי בוזו:>
נכון.
<שלומית ארליך:>
בסדר. עכשיו (3).
<היו"ר משה גפני:>
את (3) אתה מבטל.
<קובי בוזו:>
את (3) אני מבקש למחוק.

<היו"ר משה גפני:>
למה?

<קובי בוזו:>
כי גילינו שזה משהו תיאורטי. כשהחלנו את הצו חשבנו שקונדנסט שמוזרם מובל במכליות לתוך בית הזיקוק. 
<היו"ר משה גפני:>
אז אנחנו מוחקים את זה?
<קובי בוזו:>
אנחנו מבקשים למחוק את זה. 
<היו"ר משה גפני:>
אין מישהו שמתנגד? מישהו רוצה להשאיר?

<שגית אפיק:>
הוא לא אמר למה הוא מבקש למחוק.

<היו"ר משה גפני:>
הוא אמר.
<שגית אפיק:>
לא.

<קובי בוזו:>
אני אומר שהתברר לנו שזה סעיף תיאורטי, כי הקונדנסט מוזרם כיום לתוך בית הזיקוק בצינור, בצנרת, ולכן, ממילא יש על זה פטור ברגע שעובר דלק ממקום ייצור למקום ייצור בצנרת.
<היו"ר משה גפני:>
אה, הדבר הזה זה קיים. 

<קובי בוזו:>
זה קיים, ולכן לא צריך את הסעיף הזה. זה מה שאני אומר. 

<שלומית ארליך:>
מה זה קיים? אתה אומר שבעצם אם החומר הזה מוזרם בתוך הצנרת הוא ממילא פטור והוא ימוסה רק בשלב שבו הוא יימכר. 

<קובי בוזו:>
שבו יזקקו את הדלק וישלמו את הבלו בגין הדלק שייוצר מהקונדנסט.
<שגית אפיק:>
ואז ישלמו עליו. 

<קובי בוזו:>
ואז ישלמו על זה בלו.

<שלומית ארליך:>
בשלב הסופי.

<שגית אפיק:>
בשלב הסופי הוא ימוסה. השינוי של ההגדרה של גז טבעי - - -
<קובי בוזו:>
זה צו אחר.
<שגית אפיק:>
אני יודעת שזה בצו אחר, אבל אני מבינה שזה משפיע. אתה רוצה שנדבר על זה בצו האחר?

<קובי בוזו:>
מה שאת רוצה.

<שגית אפיק:>
אז בוא נדבר על זה בצו האחר. אז נמחק.
<היו"ר משה גפני:>
לפני שמוחקים. אם לא מוחקים אז בסוף לא ישלמו? 

<קובי בוזו:>
ישלמו.
<היו"ר משה גפני:>
אם לא מוחקים.
<קובי בוזו:>
בסוף בכל מקרה הם משלמים. 

<היו"ר משה גפני:>
זאת אומרת, הוא מיותר.

<שגית אפיק:>
כן. כי כאן כתוב שזה בתהליך הזיקוק.

<
2. צו הבלו על דלק (הטלת בלו) (תיקון), התשע"ו–2015>
<היו"ר משה גפני:>
הבנתי. בסדר. הלאה, נלך לצו השני לפני שאנחנו מצביעים.

<קובי בוזו:>
צו הטלת בלו.
<שגית אפיק:>
נעבור לבלו לגז הטבעי.

<קובי בוזו:>
צו הבלו על דלק (הטלת בלו) (תיקון), התשע"ו–2015.
<שלומית ארליך:>
רק נגיד בפתח הדברים שיש טעות בקובץ הרשומות שפורסם, ואת זה תתקנו או תוציאו הודעת מערכת - בתוכן עניינים קוראים לצו הזה הוראת שעה והוא לא הוראת שעה, הוא הוראת קבע.
<רוית נעים:>
הרשומות יוציאו הודעת במערכת. 

<היו"ר משה גפני:>
נו, אז מה עכשיו?

<קובי בוזו:>
אז עכשיו צו הבלו על דלק (הטלת בלו) (תיקון), התשע"ו–2015. כאן יש תיקון אחד לגבי הגז הטבעי שהסברתי שאנחנו משנים את ההגדרה של גז טבעי מהגדרה כימית שהייתה, אנחנו מוסיפים את המילים: הנוצר בתהליכים טבעיים. 

<שלומית ארליך:>
אולי נקריא את זה. הנוסח הקודם בעצם אמר שגז טבעי הוא: "תערובת פחממנית המכילה מתאן שריכוזו הנפחי עולה על 75%", וההגדרה החדשה זה בעצם מה שיש בפניכם בסעיף 1(1): "דלק פוסילי הנוצר בתהליכים טבעיים, המכיל בעיקר מתאן, בין שהוא במצב גזי וסיווגו בפרט 27.11.2190, ובין שהוא במצב נוזלי וסיווגו בפרט 27.11.1100 לתוספת הראשונה בתעריף המכס". עכשיו תסביר.
<קובי בוזו:>
זאת אומרת שהוספנו את המילים "הנוצר בתהליכים טבעיים" כדי להדגיש שבאמת מדובר בגז טבעי מהטבע ולא שאפשר לייצר אותו במפעל.
<היו"ר משה גפני:>
מה אכפת לך שמייצרים אותו? היא אמרה לי עכשיו. אמרתי: איפה מייצרים גז? 
<שגית אפיק:>
זה מה שהוא עושה. הוא עושה בדיוק את מה שאתה אומר.

<קובי בוזו:>
לפי ההגדרה שהייתה קודם, שהיא הקריאה - - -

<היו"ר משה גפני:>
מה אכפת לך שמייצרים גז במפעל?

<שגית אפיק:>
הוא רוצה שזה ימוסה.
<היו"ר משה גפני:>
למה?

<קובי בוזו:>
זה לא גז טבעי. שייצרו גז, אבל שלא יקראו לזה גז טבעי. גז טבעי זה מהטבע.
<שגית אפיק:>
מה המיסוי שיחול על זה?
<היו"ר משה גפני:>
אתם מכירים דבר כזה? מה, אתם יושבים כל היום וחושבים דברים תיאורטיים? 

<קובי בוזו:>
לא. מביאים לנו סוגיות ואז אנחנו - - -
<היו"ר משה גפני:>
לא סוגיות. יש דבר כזה או אין? 

<רוית נעים:>
יש.
<קובי בוזו:>
יש דבר כזה.

<היו"ר משה גפני:>
יש. איפה? אז אני רוצה לדעת את מי אנחנו עכשיו מסדרים פה בצו הזה.
<קובי בוזו:>
בבית הזיקוק יש תהליכים שהם מייצרים.

<היו"ר משה גפני:>
אה, זאת סוגיה סוגיה.
<שגית אפיק:>
כן.
<היו"ר משה גפני:>
כל הזמן חשבתי על איזה מפעל "פניציה" כזה שהם עושים גז. אתה מדבר על בתי הזיקוק. 
<קובי בוזו:>
נכון.

<היו"ר משה גפני:>
אתם רוצים לגבות מהם כסף.
<קובי בוזו:>
לא. אנחנו רוצים שיהיה - - -

<היו"ר משה גפני:>
מה היה עד היום?

<קובי בוזו:>
עד היום, עד הצו הזה, הבלו שהיה על גז – הם קוראים לזה גז תהליך שנוצר תוך כדי התהליך - היה 17 שקלים עד הצו. מה-30 בדצמבר הם משלמים לפי 120 שקלים, ואנחנו נותנים להם פטור – מה שדיברתי קודם – על הגז שמוזרם חזרה לתוך התהליך. 

<היו"ר משה גפני:>
יש מישהו כאן שמתנגד לזה?
<שגית אפיק:>
זה עלה בעקבות שאילתה שלהם, אם אני מבינה נכון.

<קובי בוזו:>
נכון. 

<שגית אפיק:>
אז הם לא אמורים להתנגד לזה, כי נתתם להם גם את הגז המוחזר.
<קובי בוזו:>
כן. נתנו להם פטור על זה. בתיקון השני מדובר בקונדנסט. קונדנסט זה סוג של נפט גולמי שנוצר בתהליך ההפקה של הגז הטבעי, והוא נוזל. מה שקרה זה שדיברנו קודם על הזרמה של הקונדנסט לתוך בית הזיקוק, אז עד ליום הצו ה-30 בדצמבר הקונדנסט, בגלל שהוא היה סוג של נפט גולמי, הוא היה פטור מבלו. התברר לנו שיש קונדנסט, כמו שאמרתי קודם, שמוזרם לבית הזיקוק וממנו מייצרים דלקים אחרים ומשולם על זה בלו.
<היו"ר משה גפני:>
יש בעיות משפטיות עם זה?
<שלומית ארליך:>
רגע, הוא עוד לא אמר מה הוא עושה. 

<שגית אפיק:>
הוא לא אמר מה הוא עושה.
<היו"ר משה גפני:>
הוא אמר שהוא קורא לזה - - - 

<קובי בוזו:>
מטיל על זה בלו. לכן יש קונדנסט שמוזרם לשוק ומהווה תחליף לסולר.
<היו"ר משה גפני:>
עד היום לא שילמו על זה.
<קובי בוזו:>
עד 30 בדצמבר לא שילמו על זה בלו, מאז 30 בדצמבר הטלנו על זה בלו.

<שגית אפיק:>
שכמה יהיה?

<היו"ר משה גפני:>
אנשים שזה נוגע להם יודעים מזה שאתה מעלה את זה?
<קובי בוזו:>
כן. 
<היו"ר משה גפני:>
מה הם אמרו?

<קובי בוזו:>
ישבו אתנו, ואמרו לנו שהם רוצים - - -

<היו"ר משה גפני:>
זה גם בתי הזיקוק?

<קובי בוזו:>
לא.

<היו"ר משה גפני:>
מי זה?

<קובי בוזו:>
חברה שמשווקת את המוצר פנתה אלינו, ישבנו אתם, היו להם כמה סוגיות, פתרנו להם את הסוגיות, נתנו להם גם אופציה לייצר תחליפים אחרים שגם יבואו לפה בהמשך, כי אנחנו עכשיו מטפלים - - -

<היו"ר משה גפני:>
והגעתם אתם להסדרה?

<קובי בוזו:>
הגענו אתם להסדרה.

<היו"ר משה גפני:>
למה הם לא פה? הם לא פה בגלל שהם הגיעו אתכם להסדרה או בגלל שהם חושבים שוועדת הכספים תאשר את מה שאתם מבקשים? אתה לא יודע. 

<קובי בוזו:>
לא יודע. הגענו אתם להסדרה.
<רוית נעים:>
מדובר במוצר מזהם. מוצר שמשמש – תסביר את זה, קובי.

<קובי בוזו:>
דברי.

<היו"ר משה גפני:>
דברי. רק אם אפשר לעשות את זה מהר.

<רוית נעים:>
הקונדסנט למעשה הוא מוצר מזהם. גם מבחינת המיסוי שלו קבענו לו מס בגובה המס המוטל על סולר מכיוון שהוא מזהם. 
<שלומית ארליך:>
למה הוא משמש?
<היו"ר משה גפני:>
אבל עד היום לא גביתם ממנו, הוא היה מזהם גם קודם. 
<רוית נעים:>
עד היום לא גבינו. מדובר בעצם בתוצר לוואי של הפקת הגז הטבעי במאגרי הגז הטבעי, ובמוצר שככל שהוא מוזרם לבית הזיקוק ומיוצר ממנו סולר או קרוסין, בסופו של דבר משולם מס על המוצר הסופי. אבל בנוסף לשימוש הזה גם הדלק הזה הוזרם ושימש כתחליף דלק בשוק באופן בלתי אמצעי, כלומר כפי שהוא. ועל המוצר הזה, ככל שהוא מוזרם ומשמש כמוצר סופי אנחנו מעוניינים להטיל מס, כי הוא מוצר מזהם. זה בשיתוף המשרד לאיכות הסביבה שעזר לנו לקבוע את גובה המס, כי לפי בדיקות שלהם מדובר - - - 

<שגית אפיק:>
אז מה גובה המס?
<רוית נעים:>
הוא כמו המס שמוטל על סולר, 3 שקלים, קובי? 

<קובי בוזו:>
כן. 3 שקלים לליטר.
<רוית נעים:>
ככל שהגז הזה יוזרם לבית זיקוק וייוצר ממנו דלק אחר, ישולם מס על המוצר הסופי. אבל ככל שהמוצר הזה - - - 

<היו"ר משה גפני:>
מה עוד יש לנו?

<קובי בוזו:>
יש גם תערובת דלק. תערובת דלק, אמרנו שגם אותו דבר, קונדנסט שיימהל עם דלקים אחרים אנחנו מגדירים את זה כתערובת דלק. ביקשנו להוסיף בהגדרה של תערובת דלק גם את הקונדנסט.

<היו"ר משה גפני:>
גם זה מזהם?

<רוית נעים:>
ככל שהקונדנסט יגיע לשוק המקומי - - -
<היו"ר משה גפני:>
אבל כשהוא מעורבב עם דלק.

<רוית נעים:>
אנחנו יודעים היום שיש תופעות עברייניות של מהילת דלקים שונים גם בקונדנסט וגם בממיסים, שזה גם משהו שאנחנו מתכוונים - - - 

<היו"ר משה גפני:>
תגידי, אם זה גורמים עבריינים - - -
<רוית נעים:>
אם זה יימהל. ולכן, קבענו כגורם מרתיע בעצם - - -
<היו"ר משה גפני:>
הבנתי. השאלה, התמהיל הזה גם מזהם?

<רוית נעים:>
בוודאי. מזהם ומסוכן.
<מנואל טרכטנברג (המחנה הציוני):>
אני רוצה לשאול שאלה. 

<היו"ר משה גפני:>
בבקשה.

<מנואל טרכטנברג (המחנה הציוני):>
קראתי מה שכתוב כאן וכנראה שלא הבנתי אתכם נכון. הרי כתוב כאן שאתם רוצים לפטור את הקונדנסט שמגיע לייצור של קרוסין כדי שלא יהיה צורך בקיזוז, ומשלמים את הבלו אחר כך.
<רוית נעים:>
ויתרנו על הסעיף הזה, זה סעיף קטן (3) בצו על דלק פטור. 
<מנואל טרכטנברג (המחנה הציוני):>
ויתרתם על זה.

<רוית נעים:>
ויתרנו, כי אמרנו שזה סעיף תיאורטי, כי ממילא הקונדנסט מוזרם לבתי הזיקוק ושם מיוצר ממנו סולר.

<מנואל טרכטנברג (המחנה הציוני):>
הבנתי. אז זה עונה על השאלה, כי היה לי קצת תמוה. 

<רוית נעים:>
זה מיותר, זה תיאורטי, ולכן ויתרנו.

<מנואל טרכטנברג (המחנה הציוני):>
קראתי את הדבר הלא נכון. 

<שלומית ארליך:>
רוית, הסעיף האחרון בעצם מתייחס לתיקון. זה מפנה פשוט לצו המסגרת הישן אז אתם מפנים לצו החדש, נכון? אין לו משמעות. 

<רוית נעים:>
כן. אין לו משמעות, זה תיקון טכני מאוד.
<שלומית ארליך:>
אוקיי.

<רוית נעים:>
התלבטנו בכלל אם יש צורך, אבל החלטנו לעשות. 

<
3. צו תעריף המכס והפטורים ומס קניה על טובין (תיקון מס' 6) התשע"ו–2016>
<שלומית ארליך:>
אז עכשיו צו תעריף המכס.

<קובי בוזו:>
צו תעריף המכס והפטורים ומס קניה על טובין (תיקון מס' 6) - אנחנו עושים כאן שני שינויים: אחד, זה כמו שמסינו את הקונדנסט בבלו בייצור המקומי, אנחנו כאן מטילים מס קנייה. על דלקים שמיובאים מוטל מס קנייה, לא בלו. ולכן, כאן אנחנו קובעים שאותו מיסוי שחל על קונדנסט בייצור המקומי יחול על קונדנסט שמקורו בגז ביבוא. אותם שיעורי מסים בין הייצור המקומי לבין היבוא, זה הסעיף הראשון.

 הסעיף השני, על גז טבעי, כמו שדיברנו קודם, יש מס של 17 שקלים לטון, ועל גזים אחרים יש 120 שקלים לטון. פה ראינו שכנראה בטעות דפוס בספר תעריף המכס כתבו מתחת לפרט מכס של הגז טבעי את הפרט של אחרים, של גזים אחרים, גם קבעו 17 שקלים בטעות. ולכן, אנחנו מבקשים לתקן כאן את זה לשיעור שחל על כל הגזים האחרים ל-120 שקלים לטון.
<היו"ר משה גפני:>
שאלות?

<שלומית ארליך:>
כן. בדברי ההסבר ציינת, קובי, תסבירו את זה, שהצו נועד למנוע את הפסד ההכנסות עד כה כשהקונדנסט היה פטור ממס קנייה. אם אתה יכול להסביר.
<קובי בוזו:>
מה שקרה זה שבשנתיים האחרונות כשהתחילו לשווק את הקונדנסט, הקונדנסט בעצם החליף סולר לחימום והסקה, ולכן, באנו לפה והתייחסנו לזה כאל פרצה. זאת אומרת שהיה בטעות מוצר שהיה פטור מבלו שהחליף סולר, ולכן כשאנחנו מטילים כרגע את הבלו, את מס הקנייה. אנחנו טוענים שאנחנו סוגרים את הפרצה. ולכן, כתבנו את זה ככה שבעצם אין פה איזו תוספת הכנסות, אלא יש פה סגירת פרצה של השנתיים האחרונות שהמוצר היה פטור. 

<היו"ר משה גפני:>
תודה רבה. יש עוד שאלות, גברותי?
<שגית אפיק:>
לא. אין.

<היו"ר משה גפני:>
צו הבלו על דלק (פטור והישבון) (תיקון), התשע"ו–2016 – מתן פטור מבלו על דלק לשימושים שונים - מי בעד אישור הצו? ירים את ידו. מי נגד? אין. מי נמנע? אין.
הצבעה
בעד – פה אחד
צו הבלו על דלק (פטור והישבון) (תיקון), התשע"ו–2016, אושר.
<היו"ר משה גפני:>
הצו אושר.

צו תעריף המכס והפטורים ומס קניה על טובין (תיקון מס' 6) התשע"ו–2016 - מי בעד אישור הצו? ירים את ידו. מי נגד? אין. מי נמנע? אין.

הצבעה

בעד – פה אחד
צו תעריף המכס והפטורים ומס קניה על טובין (תיקון מס' 6) התשע"ו–2016, אושר. 
<היו"ר משה גפני:>
הצו אושר.

צו הבלו על דלק (הטלת בלו) (תיקון), התשע"ו–2015, מי בעד אישור הצו? ירים את ידו. מי נגד? אין. מי נמנע? אין.
<שגית אפיק:>
עם השמטת הפסקה שרשות המסים ביקשה.

<היו"ר משה גפני:>
כן.

הצבעה

בעד – פה אחד
צו הבלו על דלק (הטלת בלו) (תיקון), התשע"ו–2015, אושר.
<היו"ר משה גפני:>
הצו אושר עם ההשמטה. תודה רבה. אני מודה לכם. הישיבה נעולה.
<הישיבה ננעלה בשעה 11:17.>

